
	แผนบริหารความเสี่ยงนี้ จะบรรลุวัตถุประสงค์ตามความคาดหวังได้ก็ต่อเมื่อได้มีการนำแผนไปสู่        การปฏิบัติอย่างเป็นรูปธรรมของผู้บริหารท้องถิ่นและเจ้าหน้าที่ผู้ปฏิบัติงานทุกกอง/ฝ่าย ที่จะให้ความร่วมมือ       ในการนำไปดำเนินการต่อและหวังเป็นอย่างยิ่งว่าแผนบริหารความเสี่ยงฉบับนี้ จะเป็นประโยชน์แก่การปฏิบัติงานของบุคลากรที่เกี่ยวข้องทุกระดับ รวมทั้งเป็นประโยชน์ต่อการพัฒนางานของเทศบาลตำบลร่มเมือง ต่อไป

บทที่ 1
บทนำ

1.1 หลักการและเหตุผล
		การบริหารความเสี่ยงเป็นเครื่องมือทางกลยุทธ์ที่สำคัญตามหลักการกำกับดูแลกิจการที่ดี     ที่จะช่วยให้การบริหารงานและการตัดสินใจด้านต่างๆ อาทิ การวางแผน การกำหนดกลยุทธ์ การติดตามควบคุม และประเมินผลการปฏิบัติงาน ตลอดจนการใช้ทรัพยากรต่างๆ อย่างเหมาะสม มีประสิทธิภาพมากขึ้น และลดการสูญเสียและโอกาสที่ทำให้เกิดความเสียหายแก่องค์กร
		ภายใต้สภาวะการดำเนินงานของทุกๆ องค์กรล้วนแต่มีความเสี่ยง ซึ่งเป็นความไม่แน่นอน       ที่อาจจะส่งผลกระทบต่อการดำเนินงานหรือเป้าหมายขององค์กร จึงจำเป็นต้องมีการจัดการความเสี่ยงเหล่านั้นอย่างเป็นระบบ โดยการระบุความเสี่ยงว่ามีปัจจัยเสี่ยงใดบ้างที่กระทบต่อการดำเนินงานหรือเป้าหมายขององค์กร วิเคราะห์ความเสี่ยงจากโอกาสและผลกระทบที่เกิดขึ้น จัดลำดับความสำคัญของความเสี่ยง กำหนดแนวทางในการจัดการความเสี่ยง และต้องคำนึงถึงความคุ้มค่าในการจัดการความเสี่ยงอย่างเหมาะสม
		นอกจากนี้ ตามพระราชบัญญัติวินัยการเงินการคลังภาครัฐ พ.ศ. 2561 มาตรา 79           “ได้กำหนดให้หน่วยงานของรัฐจัดให้มีการตรวจสอบภายใน การควบคุมภายในและการบริหารจัดการความเสี่ยง โดยถือปฏิบัติตามมาตรฐานและหลักเกณฑ์ที่กระทรวงการคลังกำหนด” และหนังสือกระทรวงการคลัง          ที่ กค 0409.4/ว 23 ลงวันที่ 19 มีนาคม 2562
		ดังนั้นคณะทำงานบริหารจัดการความเสี่ยง เทศบาลตำบลร่มเมือง จึงได้จัดทำแผนบริหารจัดการความเสี่ยง ประจำปีงบประมาณ พ.ศ. 2566 ขึ้น สำหรับใช้เป็นแนวทางในการบริหารปัจจัยและควบคุมกิจกรรม รวมทั้งกระบวนการดำเนินการต่างๆ เพื่อลดมูลเหตุของแต่ละโอกาสที่จะทำให้เกิด          ความเสียหายให้ระดับของความเสี่ยงและผลกระทบที่จะเกิดขึ้นในอนาคตอยู่ในระดับที่สามารถยอมรับ ประเมินควบคุม และตรวจสอบได้อย่างมีระบบ

1.2 วัตถุประสงค์ของแผนบริหารจัดการความเสี่ยง
	1) เพื่อให้ผู้บริหารท้องถิ่นและผู้ปฏิบัติงาน เข้าใจหลักการ และกระบวนการบริหารจัดการความเสี่ยง
	2) เพื่อให้ผู้ปฏิบัติงานได้รับทราบขั้นตอน และกระบวนการในการวางแผนบริหารจัดการความเสี่ยง
	3) เพื่อให้มีการปฏิบัติตามกระบวนการบริหารความเสี่ยงอย่างเป็นระบบและต่อเนื่อง
	4) เพื่อใช้เป็นเครื่องมือในการบริหารจัดการความเสี่ยง
	5) เพื่อใช้เป็นเครื่องมือในการสื่อสารและสร้างความเข้าใจตลอดจนเชื่อมโยงการบริหารจัดการ      ความเสี่ยงกับกลยุทธ์
	6) เพื่อลดโอกาสและผลกระทบของความเสี่ยงที่จะเกิดขึ้นกับองค์กร

1.3 เป้าหมาย
	1) ผู้บริหารท้องถิ่นและผู้ปฏิบัติงาน มีความรู้ความเข้าใจเรื่องการบริหารจัดการความเสี่ยง           เพื่อนำไปใช้ในการดำเนินงานตามยุทธศาสตร์ และแผนปฏิบัติงานประจำปีให้บรรลุตามวัตถุประสงค์และเป้าหมายที่กำหนดไว้
	2) ผู้บริหารท้องถิ่นและผู้ปฏิบัติงาน สามารถระบุความเสี่ยง วิเคราะห์ความเสี่ยง ประเมินความเสี่ยง และจัดการความเสี่ยงให้อยู่ในระดับที่ยอมรับได้
	3) สามารถนำแผนบริหารความเสี่ยงไปใช้ในการบริหารงานที่รับผิดชอบ
	4) เพื่อพัฒนาความสามารถของบุคลากรและกระบวนการดำเนินงานภายในองค์กรอย่างต่อเนื่อง
	5) ความรับผิดชอบต่อความเสี่ยงและการบริหารความเสี่ยงถูกกำหนดขึ้นอย่างเหมาะสมทั่วทั้งองค์กร
	6) การบริหารความเสี่ยงได้รับการปลูกฝังให้เป็นวัฒนธรรมขององค์กร

1.4 ประโยชน์ของการบริหารจัดการความเสี่ยง
	การดำเนินการบริหารความเสี่ยงจะช่วยให้ผู้บริหารท้องถิ่นมีข้อมูลที่ใช้ในการตัดสินใจได้ดียิ่งขึ้นและทำให้องค์กรสามารถจัดการกับปัญหาอุปสรรคและอยู่รอดได้ในสถานการณ์ที่ไม่คาดคิดหรือสถานการณ์ที่อาจทำให้องค์กรเกิดความเสียหาย
	ประโยชน์ที่คาดหวังว่าจะได้รับจากการดำเนินการบริหารจัดการความเสี่ยง มีดังนี้
	1) เป็นส่วนหนึ่งของหลักการบริหารกิจการบ้านเมืองที่ดี การบริหารความเสี่ยงจะช่วยคณะทำงานบริหารความเสี่ยงและผู้บริหารท้องถิ่นทุกระดับตระหนักถึงความเสี่ยงหลักที่สำคัญ และสามารถทำหน้าที่       ในการกำกับดูแลองค์กรได้อย่างมีประสิทธิภาพและประสิทธิผลมากยิ่งขึ้น
	2) สร้างฐานข้อมูลที่มีประโยชน์ต่อการบริหารและการปฏิบัติงานในองค์กร การบริหารความเสี่ยงจะเป็นแหล่งข้อมูลสำหรับผู้บริหารท้องถิ่นในการตัดสินใจด้านต่างๆ ซึ่งรวมถึงการบริหารจัดการความเสี่ยง     ซึ่งตั้งอยู่บนสมมุติฐานในการตอบสนองต่อเป้าหมายและภารกิจหลักขององค์กรรวมถึงระดับความเสี่ยง         ที่ยอมรับได้
	3) ช่วยสะท้อนให้เห็นภาพรวมของความเสี่ยงต่างๆ ที่สำคัญได้ทั้งหมด การบริหารความเสี่ยงจะให้บุคลากรภายในองค์กรมีความเข้าใจถึงเป้าหมายและภารกิจหลักขององค์กร และตระหนักถึงความเสี่ยงสำคัญ  ที่ส่งผลกระทบในเชิงลบต่อองค์กรได้อย่างครบถ้วน ซึ่งคลอบคลุมความเสี่ยงธรรมาภิบาล
	4) เป็นเครื่องมือที่สำคัญในการบริหารงาน การบริหารความเสี่ยงเป็นเครื่องมือที่ช่วยให้ผู้บริหารท้องถิ่นสามารถมั่นใจได้ว่าความเสี่ยงได้รับการจัดการอย่างเหมาะสมและทันเวลา รวมทั้งเป็นเครื่องมือที่สำคัญของผู้บริหารท้องถิ่นในการบริหารงานและการตัดสินใจในด้านต่างๆ เช่น การวางแผนการกำหนดกลยุทธ์     การติดตามควบคุมและวัดผลการปฏิบัติงาน ซึ่งส่งผลให้การดำเนินงานของสถาบันเป็นไปตามเป้าหมาย        ที่กำหนดและสามารถปกป้องผลประโยชน์ รวมทั้งเพิ่มมูลค่าแก่องค์กร
	5) ช่วยให้การพัฒนาองค์กรเป็นไปในทิศทางเดียวกัน การบริหารความเสี่ยง ทำให้รูปแบบ        การตัดสินใจในระดับการปฏิบัติงานขององค์กรมีการพัฒนาไปในทิศทางเดียวกัน เช่น การตัดสินใจโดยที่ผู้บริหารท้องถิ่นมีความเข้าใจในกลยุทธ์ วัตถุประสงค์ขององค์กร และระดับความเสี่ยงอย่างชัดเจน

	6) ช่วยให้การพัฒนาการบริหารและจัดสรรทรัพยากรเป็นไปอย่างมีประสิทธิภาพและประสิทธิผล การจัดสรรทรัพยากรเป็นไปอย่างเหมาะสม โดยพิจารณาถึงระดับความเสี่ยงในแต่ละกิจกรรม และการเลือกใช้มาตรการในการบริหารจัดการความเสี่ยง เช่น การใช้ทรัพยากรสำหรับกิจกรรมที่มีความเสี่ยงต่างๆ และกิจกรรมที่มีความเสี่ยงสูงย่อมแตกต่างกัน หรือการเลือกใช้มาตรการแต่ละประเภทย่อมใช้ทรัพยากรแตกต่างกัน  เป็นต้น
1.5 นิยามความเสี่ยง
	1. ความเสี่ยง (Risk)
	ความเสี่ยง หมายถึง เหตุการณ์หรือการกระทำใดๆ ที่อาจจะเกิดขึ้นภายในสถานการณ์ที่ไม่แน่นอนและจะส่งผลกระทบหรือสร้างความเสียหาย (ทั้งที่เป็นตัวเงินและไม่เป็นตัวเงิน) หรือก่อให้เกิดความล้มเหลวหรือลดโอกาสที่จะบรรลุวัตถุประสงค์และเป้าหมายขององค์กร ทั้งในด้านยุทธศาสตร์ การปฏิบัติงาน การเงิน และการบริหาร ซึ่งอาจเป็นผลกระทบทางบวกด้วยก็ได้ โดยวัดจากผลกระทบ (Impact) ที่ได้รับ และโอกาสที่จะเกิด (Likelihood) ของเหตุการณ์ลักษณะของความเสี่ยง สามารถแบ่งออกได้เป็น 3 ส่วน ดังนี้
	1) ปัจจัยเสี่ยง คือ สาเหตุที่จะทำให้เกิดความเสี่ยง
	2) เหตุการณ์เสี่ยง คือ เหตุการณ์ที่ส่งผลกระทบต่อการดำเนินงาน หรือ นโยบาย
	3) ผลกระทบของความเสี่ยง คือ ความรุนแรงของความเสียหายที่น่าจะเกิดขึ้นจากเหตุการณ์เสี่ยง
	2. การบริหารความเสี่ยง (Risk Management)
	การบริหารความเสี่ยง หมายถึง กระบวนการที่ใช้ในการบริหารจัดการปัจจัย และควบคุมกิจกรรมรวมทั้งกระบวนการดำเนินงานต่างๆ เพื่อให้โอกาสที่จะเกิดเหตุการณ์ความเสี่ยงลดลง หรือผลกระทบของ   ความเสียหายจากเหตุการณ์ความเสี่ยงลดลงอยู่ในระดับที่องค์กรยอมรับได้
	3. ระบบบริหารความเสี่ยง (Risk Management System)
	ระบบบริหารความเสี่ยง หมายถึง ระบบการบริหารปัจจัย และควบคุมกิจกรรมรวมทั้ง กระบวนการดำเนินงานต่างๆ เพื่อลดมูลเหตุของแต่ละโอกาสที่องค์กรจะเกิดความเสียหายให้ระดับของความเสี่ยงและผลกระทบที่จะเกิดขึ้นในอนาคตอยู่ในระดับที่องค์กรยอมรับได้ประเมินได้ควบคุมได้และตรวจสอบได้อย่างมีระบบโดยคำนึงถึงการบรรลุเป้าหมาย ทั้งในด้านกลยุทธ์การปฏิบัติตามกฎระเบียบ การเงิน และชื่อเสียงขององค์กรเป็นสำคัญ โดยได้รับการสนับสนุนและการมีส่วนร่วมในการบริหารความเสี่ยงจากหน่วยงานทุกระดับ   ทั่วทั้งองค์กร











บทที่ 2
แนวทางการบริหารความเสี่ยง

2.1 แนวทางดำเนินงานและกลไกการบริหารจัดการความเสี่ยง
	1.1 แนวทางดำเนินงาน ในการบริหารความเสี่ยงของเทศบาลตำบลร่มเมือง แบ่งเป็น 2 ระยะ 
ดังนี้
	ระยะที่ 1 การเริ่มต้นและพัฒนา
	1) กำหนดนโยบายหรือแนวทางในการบริหารความเสี่ยงของเทศบาลตำบลร่มเมือง
	2) ระบุปัจจัยเสี่ยง และประเมินโอกาส ผลกระทบจากปัจจัยเสี่ยง
	3) วิเคราะห์และจัดลำดับความสำคัญของปัจจัยเสี่ยงจากการดำเนินงาน
	4) จัดทำแผนบริหารความเสี่ยงของปัจจัยเสี่ยงที่อยู่ในระดับสูง (High) และสูงมาก (Extreme) รวมทั้งปัจจัยเสี่ยงที่อยู่ในระดับปานกลาง (Medium) ที่มีนัยสำคัญ
	5) สื่อสารทำความเข้าใจเกี่ยวกับแผนบริหารความเสี่ยงให้ผู้ปฏิบัติงานของเทศบาลตำบลร่มเมืองรับทราบ และสามารถนำไปปฏิบัติได้
	6) รายงานความก้าวหน้าของการดำเนินงานตามแผนบริหารจัดการความเสี่ยง
	7) รายงานสรุปการประเมินผลความสำเร็จของการดำเนินการตามแผนบริหารจัดการความเสี่ยง
	ระยะที่ 2 การพัฒนาสู่ความยั่งยืน
	1) ทบทวนแผนบริหารความเสี่ยงในปีที่ผ่านมา
	2) พัฒนากระบวนการบริหารความเสี่ยงสำหรับความเสี่ยงแต่ละประเภท
	3) ผลักดันให้มีการบริหารความเสี่ยงทั่วทั้งองค์กร
	4) พัฒนาขีดความสามารถบุคลากรในการดำเนินงานตามกระบวนการบริหารจัดการความเสี่ยง

	1.2 กลไกการบริหารจัดการความเสี่ยง ประกอบด้วย
		1) ผู้บริหารท้องถิ่น มีหน้าที่แต่งตั้งคณะทำงานบริหารจัดการความเสี่ยง ส่งเสริมให้มีการบริหารจัดการความเสี่ยงอย่างมีประสิทธิภาพและเหมาะสม รวมทั้งพิจารณาให้ความเห็นชอบหรืออนุมัติแผนการบริหารความเสี่ยงเพื่อนำไปปฏิบัติต่อไป
		2) คณะทำงานบริหารจัดการความเสี่ยง มีหน้าที่ดำเนินการให้มีระบบการบริหารจัดการความเสี่ยง จัดทำแผนบริหารความเสี่ยงรายงานและประเมินผลการดำเนินงานตามแผนการบริหารจัดการความเสี่ยง รวมทั้งทบทวนแผนการบริหารความเสี่ยงเพื่อปรับปรุงการดำเนินงานต่อไปในอนาคต
		3) ผู้ปฏิบัติงาน หรือเจ้าหน้าที่ กอง/ฝ่าย ของเทศบาลตำบลร่มเมืองมีหน้าที่สนับสนุนข้อมูลที่เกี่ยวข้องให้กับคณะทำงานบริหารจัดการความเสี่ยง และให้ความร่วมมือในการปฏิบัติงานตามแผนบริหารจัดการความเสี่ยง

	กลไกการบริหารความเสี่ยง


พิจารณาให้ความเห็นชอบ/อนุมัติ
แต่งตั้งคณะทำงานบริหารความเสี่ยง
ผู้บริหารท้องถิ่น


6.ทบทวนแผนการ
บริหารความเสี่ยง
พิจารณา/เสนอแนะ
เสนอแนะ

คณะทำงาน
บริหาร
ความเสี่ยง

1. ระบุปัจจัยเสี่ยง ประเมินโอกาส
    และผลกระทบ
2. วิเคราะห์และจัดลำดับความสำคัญ
3. จัดทำแผนบริหารความเสี่ยง


5. รายงาน/ประเมินผล
   การบริหารความเสี่ยง


4. สื่อสารทำความเข้าใจกับผู้ปฏิบัติ



ปฏิบัติงานตามแผนบริหารความเสี่ยง
สนับสนุนข้อมูลที่เกี่ยวข้อง
ผู้ปฏิบัติงาน






2.2 โครงสร้างการบริหารความเสี่ยง

     คณะกรรมการบริหารความเสี่ยง

	                                
	
	คณะกรรมการตรวจสอบและประเมินผล


ผู้อำนวยการ

คณะทำงานบริหารความเสี่ยง
เจ้าหน้าที่กอง/ฝ่าย






หน่วยตรวจสอบภายใน

หน้าที่ความรับผิดชอบตามโครงสร้าง
	โครงสร้างการบริหารจัดการความเสี่ยง ประกอบไปด้วย การกำกับดูแล การตัดสินใจ การจัดทำแผน การดำเนินการ การติดตามประเมินผล และการสอบทาน ซึ่งในแต่ละองค์ประกอบ  มีอำนาจหน้าที่ดังนี้

2.2.1 คณะกรรมการบริหารจัดการความเสี่ยง
	1) ส่งเสริมให้มีการดำเนินงานบริหารจัดการความเสี่ยงเทศบาลตำบลร่มเมือง
	2) ให้ความเห็นชอบและให้ข้อเสนอแนะต่อระบบและแผนการบริหารจัดการความเสี่ยง
	3) รับทราบผลการบริหารความเสี่ยงและเสนอแนะแนวทางการพัฒนา
2.2.2 คณะกรรมการตรวจสอบและประเมิน
	1) ส่งเสริมและสนับสนุนให้การบริหารความเสี่ยงเป็นส่วนหนึ่งของการดำเนินงานเพื่อเพิ่มมูลค่าให้กับองค์กร
	2) รับทราบผลการบริหารความเสี่ยงและให้ข้อเสนอแนะเพื่อพัฒนาระบบการบริหารความเสี่ยงของเทศบาลตำบลร่มเมือง
	3) กำกับดูแลการพัฒนาและการปฏิบัติตามกรอบการบริหารจัดการความเสี่ยง
2.2.3 ผู้บริหารท้องถิ่น
	1) แต่งตั้งคณะทำงานบริหารจัดการความเสี่ยง
	2) ส่งเสริมและติดตามให้มีการบริหารความเสี่ยงอย่างมีประสิทธิภาพและเหมาะสม
	3) พิจารณาให้ความเห็นชอบและอนุมัติแผนการบริหารจัดการความเสี่ยง
	4) พิจารณาผลการบริหารความเสี่ยงและเสนอแนะแนวทางการพัฒนา
2.2.4 หน่วยตรวจสอบภายใน
	1) สอบทานกระบวนการบริหารจัดการความเสี่ยง
	2) นำเสนอผลการบริหารความเสี่ยงให้คณะอนุกรรมการตรวจสอบและประเมินรับทราบและ         ให้ข้อเสนอแนะ
2.2.5 คณะทำงานบริหารจัดการความเสี่ยง
	1) จัดให้มีระบบและกระบวนการบริหารความเสี่ยงที่เป็นระบบมาตรฐานเดียวกันทั้งองค์กร
	2) ดำเนินการตามกระบวนการบริหารจัดการความเสี่ยง และการปฏิบัติตามมาตรการลดและควบคุมความเสี่ยง
	3) รายงานและติดตามผลการดำเนินงานตามแผนการบริหารความเสี่ยงที่สำคัญ เสนอต่อผู้บริหารท้องถิ่นเพื่อพิจารณา
2.2.6 เจ้าหน้าที่ กอง/ฝ่าย
	1) สนับสนุนข้อมูลที่เกี่ยวข้องให้กับคณะทำงานบริหารจัดการความเสี่ยง
	2) ให้ความร่วมมือในการปฏิบัติงานตามแผนบริหารจัดการความเสี่ยง

2.3 คณะทำงานบริหารจัดการความเสี่ยง
	เทศบาลตำบลร่มเมือง ได้มีการแต่งตั้งคณะทำงานบริหารจัดการความเสี่ยงตามคำสั่งเทศบาลตำบล  ร่มเมือง ที่ 75 /2566 ลงวันที่ 17 กุมภาพันธ์  2566 โดยมีองค์ประกอบและอำนาจหน้าที่ ดังต่อไปนี้
	องค์ประกอบ
		1. ปลัดเทศบาลตำบลร่มเมือง			    ประธานกรรมการ
		2. หัวหน้าสำนักปลัดเทศบาล			    กรรมการ
		3. ผู้อำนวยการกองคลัง				    กรรมการ
		4. ผู้อำนวยการกองช่าง				    กรรมการ
		5. ผู้อำนวยการกองการศึกษา			    กรรมการ
		6. นักวิเคราะห์นโยบายและแผน		       กรรมการและเลขานุการ

มีหน้าที่ตามหลักเกณฑ์ปฏิบัติการบริหารจัดการความเสี่ยงสำหรับหน่วยงานของรัฐ ข้อ 5  ดังนี้

		(1) จัดทำแผนการบริหารจัดการความเสี่ยง
		(2) ติดตามประเมินผลการบริหารจัดการความเสี่ยง
		(3) จัดทำรายงานผลตามแผนการบริหารจัดการความเสี่ยง
		(4) พิจารณาทบทวนแผนการบริหารจัดการความเสี่ยง





















บทที่ 3
กระบวนการบริหารจัดการความเสี่ยง

	กระบวนการบริหารจัดการความเสี่ยง เป็นกระบวนการที่ใช้ในการระบุ วิเคราะห์ ประเมินและจัดลำดับความเสี่ยงที่มีผลกระทบต่อการบรรลุวัตถุประสงค์ในการดำเนินงานขององค์กร รวมทั้งการจัดทำแผนบริหารจัดการความเสี่ยง โดยกำหนดแนวทางการควบคุมเพื่อป้องกันหรือลดความเสี่ยงให้อยู่ในระดับที่    ยอมรับได้ ซึ่ง เทศบาลตำบลร่มเมือง มีขั้นตอนหรือกระบวนการบริหารจัดการความเสี่ยง 6 ขั้นตอนหลัก ดังนี้
	1. ระบุความเสี่ยง เป็นการระบุเหตุการณ์ใดๆ ทั้งที่มีผลดีและผลเสียต่อการบรรลุวัตถุประสงค์       โดยต้องระบุได้ด้วยว่าเหตุการณ์นั้นจะเกิดที่ไหน เมื่อใด และเกิดขึ้นได้อย่างไร
	2. ประเมินความเสี่ยง เป็นการวิเคราะห์ความเสี่ยง และจัดลำดับความเสี่ยง โดยพิจารณาจาก        การประเมินโอกาสที่จะเกิดความเสี่ยง และความรุนแรงของผลกระทบจากเหตุการณ์ความเสี่ยง โดยอาศัยเกณฑ์มาตรฐานที่ได้กำหนดไว้ ทำให้การตัดสินใจจัดการกับความเสี่ยงเป็นไปอย่างเหมาะสม
	3. จัดการความเสี่ยง เป็นการกำหนดมาตรการ หรือแผนปฏิบัติการในการจัดการ และควบคุมความเสี่ยงที่สูง (High) และสูงมาก (Extreme) นั้นให้ลดลง ให้อยู่ในระดับที่ยอมรับได้ สามารถปฏิบัติได้จริง และควรพิจารณาถึงความคุ้มค่าในด้านค่าใช้จ่ายและต้นทุนที่ต้องใช้ลงทุนในการกำหนดมาตรการหรือแผนปฏิบัติการนั้นกับประโยชน์ที่จะได้รับด้วย
	4. รายงานและติดตามผล เป็นการรายงานและติดตามผลการดำเนินงานตามแผนบริหารความเสี่ยงที่ได้ดำเนินการทั้งหมดตามลำดับ ให้ฝ่ายบริหารรับทราบและให้ความเห็นชอบดำเนินการตามแผนบริหารจัดการความเสี่ยง
	5. ประเมินผลการบริหารจัดการความเสี่ยง เป็นการประเมินการบริหารความเสี่ยงประจำปี เพื่อให้มั่นใจว่าองค์กรมีการบริหารความเสี่ยงเป็นไปอย่างเหมาะสม เพียงพอ ถูกต้อง และมีประสิทธิผล มาตรการหรือกลไกการควบคุมความเสี่ยง (Control Activity) ที่ดำเนินการสามารถลดและควบคุมความเสี่ยงที่เกิดขึ้นได้จริงและอยู่ในระดับที่ยอมรับได้ หรือต้องจัดหามาตรการหรือตัวควบคุมอื่นเพิ่มเติม เพื่อให้ความเสี่ยงที่      ยังเหลืออยู่หลังมีการจัดการ (Residual Risk) อยู่ในระดับที่ยอมรับได้ และให้องค์กรมีการบริหารความเสี่ยงอย่างต่อเนื่อง
	6. ทบทวนการบริหารจัดการความเสี่ยง เป็นการทบทวนประสิทธิภาพของแนวการบริหารความเสี่ยงในทุกขั้นตอน เพื่อพัฒนาระบบให้ดียิ่งขึ้น

กระบวนการบริหารความเสี่ยงของเทศบาลตำบลร่มเมือง



3.1 การระบุความเสี่ยง
		เป็นกระบวนการที่ผู้บริหารและผู้ปฏิบัติงานร่วมกันระบุความเสี่ยงและปัจจัยเสี่ยง โดยต้องคำนึงถึงความเสี่ยงที่มีสาเหตุมาจากปัจจัยทั้งภายในและภายนอก ปัจจัยเหล่านี้มีผลกระทบต่อวัตถุประสงค์และเป้าหมายขององค์กร หรือผลการปฏิบัติงานทั้งในระดับองค์กรและระดับกิจกรรม ในการระบุปัจจัยเสี่ยงจะต้องพิจารณาว่ามีเหตุการณ์ใดหรือกิจกรรมใดของกระบวนการปฏิบัติงานที่อาจเกิดความผิดพลาด       ความเสียหายและไม่บรรลุวัตถุประสงค์ที่กำหนด รวมทั้งมีทรัพย์สินใดที่จำเป็นต้องได้รับการดูแลป้องกันรักษา ดังนั้น จึงจำเป็นต้องเข้าใจในความหมายของ “ความเสี่ยง (Risk)” “ปัจจัยเสี่ยง (Risk Factor)” และ “ประเภทความเสี่ยง” ก่อนที่จะดำเนินการระบุความเสี่ยงได้อย่างเหมาะสม
		3.1.1 ความเสี่ยง (Risk)
			หมายถึง เหตุการณ์หรือกระทำใดๆ ที่อาจเกิดขึ้นภายใต้สถานการณ์ที่ไม่แน่นอนและจะส่งผลกระทบหรือสร้างความเสียหาย(ทั้งที่เป็นตัวเงินและไม่เป็นตัวเงิน) หรือก่อให้เกิดความล้มเหลวหรือ     ลดโอกาส ที่จะบรรลุเป้าหมายตามภารกิจหลักขององค์กร และเป้าหมายตามแผนปฏิบัติงาน
		3.1.2 ปัจจัยเสี่ยง (Risk Factor)
			หมายถึง ต้นเหตุ หรือสาเหตุที่มาของความเสี่ยง ที่จะทำให้ไม่บรรลุวัตถุประสงค์      ที่กำหนดไว้ โดยต้องระบุได้ด้วยว่าเหตุการณ์นั้นจะเกิดที่ไหน เมื่อใด และเกิดขึ้นได้อย่างไร และทำไม ทั้งนี้สาเหตุของความเสี่ยงที่ระบุควรเป็นสาเหตุที่แท้จริง เพื่อจะได้วิเคราะห์และกำหนดมาตรการลดความเสี่ยงในภายหลังได้อย่างถูกต้อง โดยปัจจัยเสี่ยงแบ่งได้ 2 ด้าน ดังนี้
			1) ปัจจัยเสี่ยงภายนอก คือ ความเสี่ยงที่ไม่สามารถควบคุมการเกิดได้โดยองค์กร อาทิ เศรษฐกิจ สังคม การเมือง กฎหมาย คู่แข่ง เทคโนโลยี ภัยธรรมชาติ สิ่งแวดล้อม

			2)ปัจจัยเสี่ยงภายใน คือ ความเสี่ยงที่สามารถควบคุมได้โดยองค์กร อาทิ กฎระเบียบ ข้อบังคับภายในองค์กร วัฒนธรรมองค์กร  นโยบายการบริหารและการจัดการ ความรู้/ ความสามารถของบุคลากร กระบวนการทำงาน ข้อมูล/ ระบบสารสนเทศ เครื่องมือ/อุปกรณ์
	3.1.3 ประเภทความเสี่ยง
		แบ่งเป็น 4 ประเภท ได้แก่
		1) ความเสี่ยงเชิงยุทธศาสตร์ (Strategic Risk) หมายถึง ความเสี่ยงที่เกี่ยวข้องกับประเด็นปัญหาการปฏิบัติงานประจำวัน หรือการดำเนินงานปกติที่องค์กรต้องเผชิญเพื่อให้บรรลุวัตถุประสงค์เชิงกลยุทธ์ ความเสี่ยงด้านนี้ อาทิ การปฏิบัติงานไม่เป็นไปตามแผนปฏิบัติงานโดยไม่มีผังการปฏิบัติงานที่ชัดเจน หรือไม่มีการมอบหมายอำนาจหน้าที่ความรับผิดชอบ บุคลากรขาดแรงจูงใจในการปฏิบัติงาน
		2) ความเสี่ยงด้านการปฏิบัติงาน (Operational Risk) เป็นความเสี่ยงที่เกี่ยวข้องกับประเด็นปัญหาการปฏิบัติงานประจำวัน หรือการดำเนินงานปกติที่องค์กรต้องเผชิญเพื่อให้บรรลุวัตถุประสงค์เชิงกลยุทธ์ ความเสี่ยงด้านนี้ อาทิ การปฏิบัติงานไม่เป็นไปตามแผนปฏิบัติงานโดยไม่มีผังการปฏิบัติงานที่ชัดเจน หรือไม่มีการมอบหมายอำนาจหน้าที่ความรับผิดชอบ บุคลากรขาดแรงจูงใจในการปฏิบัติงาน
		3) ความเสี่ยงด้านการเงิน (Financial Risk) เป็นความเสี่ยงที่เกี่ยวข้องกับการบริหารและควบคุมทางการเงินและการงบประมาณขององค์กรให้เป็นไปอย่างมีประสิทธิผล ผลกระทบการเงินที่เกิดจากปัจจัยภายนอก อาทิ ข้อบังคับเกี่ยวกับรายงานทางการเงินของหน่วยงานที่เกี่ยวข้อง ได้แก่ กรมบัญชีกลาง สำนักงานการตรวจเงินแผ่นดิน สำนักงบประมาณ รวมทั้ง การจัดสรรงบประมาณไม่เหมาะสม
		4) ความเสี่ยงด้านการปฏิบัติตามกฎหมาย ระเบียบ ข้อบังคับ (Compliance Risk) เป็นความเสี่ยงที่เกี่ยวข้องกับประเด็นข้อกฎหมาย ระเบียบ การปกป้องคุ้มครองผู้รับบริการหรือผู้มีส่วนได้เสียการป้องกันข้อมูลรวมถึงประเด็นทางด้านกฎระเบียบอื่นๆ
		การระบุความเสี่ยงควรเริ่มด้วยการแจกแจงกระบวนการปฏิบัติงานที่จะทำให้บรรลุวัตถุประสงค์ ที่กำหนดไว้ แล้วจึงระบุปัจจัยเสี่ยงที่มีผลกระทบต่อกระบวนการปฏิบัติงานนั้นๆ ทำให้เกิดความผิดพลาดความเสียหาย และเสียโอกาสปัจจัยเสี่ยงนั้นควรจะเป็นต้นเหตุที่แท้จริง เพื่อที่จะสามารถนำไปใช้ประโยชน์ในการหามาตรการลดความเสี่ยงในภายหลังได้ ทั้งนี้การระบุความเสี่ยง สามารถดำเนินการได้หลายวิธี อาทิ จากการวิเคราะห์กระบวนการทำงาน การวิเคราะห์ทบทวนผลการปฏิบัติงานที่ผ่านมา การประชุมเชิงปฏิบัติการ การระดมสมอง การเปรียบเทียบกับองค์กรอื่น การสัมภาษณ์ แบบสอบถาม

3.2 การประเมินความเสี่ยง
		การประเมินความเสี่ยงเป็นกระบวนการที่ประกอบด้วย การวิเคราะห์ การประเมิน และการจัดระดับความเสี่ยง ที่มีผลกระทบต่อการบรรลุวัตถุประสงค์ของกระบวนการทำงานของหน่วยงานหรือขององค์กร
		3.2.1 การกำหนดเกณฑ์การประเมินมาตรฐาน
		เป็นการกำหนดเกณฑ์ที่จะใช้ในการประเมินความเสี่ยง ได้แก่ ระดับโอกาสที่จะเกิดความเสี่ยง (Likelihood) ระดับความรุนแรงของผลกระทบ (Impact) ไว้ 5 ระดับ คือ น้อยมาก น้อย ปานกลาง สูง         สูงมาก ดังนี้

หลักเกณฑ์การให้คะแนนโอกาสที่จะเกิดความเสี่ยงและความรุนแรงของผลกระทบ
	1. โอกาสที่จะเกิด (Likelihood : L) หมายถึง ความถี่หรือโอกาสที่จะเกิดเหตุการณ์ความเสี่ยง ซึ่งจำแนกเป็น 5 ระดับ คือ

	ระดับ
	โอกาสที่จะเกิด
	คำอธิบาย

	5
	สูงมาก
	1 เดือนต่อครั้ง / เกิดขึ้นเป็นประจำ

	4
	สูง
	1-6 เดือนต่อครั้ง / เกิดขึ้นค่อนข้างบ่อย

	3
	ปานกลาง
	1 ปีต่อครั้ง / เกิดขึ้นเป็นบางครั้ง

	2
	น้อย
	2-3 ปีต่อครั้ง / เกิดขึ้นนานๆ ครั้ง

	1
	น้อยมาก
	5 ปีต่อครั้ง / เกิดขึ้นได้ในกรณียกเว้น



	2. ผลกระทบ (Impact : I) หมายถึง ขนาดความรุนแรงของความเสียหายที่จะเกิดขึ้นหากเกิดเหตุการณ์ความเสี่ยง จำแนกเป็น 5 ระดับ คือ

	ระดับ
	โอกาสที่จะเกิด
	คำอธิบาย

	5
	รุนแรงที่สุด
	เกิดความเสียหายร้อยละ 25 ของงบประมาณการดำเนินงานในแผนงาน-โครงการ-กิจกรรม / กระทบต่อ ชื่อเสียง ทรัพย์สินอย่างมหันต์/การบาดเจ็บถึงชีวิต

	4
	รุนแรงมาก
	เกิดความเสียหายร้อยละ 20 ของงบประมาณการดำเนินงานในแผนงาน-โครงการ-กิจกรรม / กระทบต่อ ชื่อเสียง ทรัพย์สินอย่างมาก/บาดเจ็บสาหัสถึงขั้นทุพพลภาพไม่สามารถทำงานได้

	3
	ปานกลาง
	เกิดความเสียหายร้อยละ 15 ของงบประมาณการดำเนินงานในแผนงาน-โครงการ-กิจกรรม / กระทบต่อ ชื่อเสียง ทรัพย์สินปานกลาง/บาดเจ็บสาหัสถึงขั้นหยุดงาน

	2
	น้อย
	เกิดความเสียหายร้อยละ 10 ของงบประมาณการดำเนินงานในแผนงาน-โครงการ-กิจกรรม / กระทบต่อ ชื่อเสียง ทรัพย์สินพอสมควร/ได้รับบาดเจ็บอย่างรุนแรง

	1
	น้อยมาก
	เกิดความเสียหายร้อยละ 5 ของงบประมาณการดำเนินงานในแผนงาน-โครงการ-กิจกรรม / กระทบต่อ ชื่อเสียง ทรัพย์สินเล็กน้อย/ได้รับบาดเจ็บแต่ไม่รุนแรง



	3. ระดับของความเสี่ยง (Degree of Risk : D) หมายถึง สถานะของความเสี่ยงที่ได้จากการประเมินโอกาสและผลกระทบของแต่ละปัจจัยเสี่ยง มีค่าเป็นเชิงปริมาณ ซึ่งคำนวณได้จากสูตรดังนี้
	    ระดับความเสี่ยง = ระดับโอกาส x ระดับผลกระทบของความเสี่ยง หรือ D = L x I

			5  ความรุนแรงของผลกระทบ

    สูงมาก
	       
                         สูง

              ปานกลาง
                
               ต่ำ                                             

		                                1           2             3             4           5            
 
					        โอกาสที่จะเกิดความเสี่ยง

	3.2.2 การประเมินโอกาสและผลกระทบของความเสี่ยง
	เป็นการนำความเสี่ยงและปัจจัยเสี่ยงแต่ละปัจจัยที่ระบุไว้มาประเมินโอกาส (Likelihood) ที่จะเกิดเหตุการณ์ความเสี่ยงต่างๆ และประเมินระดับความรุนแรงของผลกระทบหรือมูลค่าความเสียหาย (Impact) จากความเสี่ยง เพื่อให้เห็นถึงระดับของความเสี่ยงที่แตกต่างกัน ทำให้สามารถกำหนดการควบคุมความเสี่ยงได้อย่างเหมาะสม ซึ่งจะช่วยให้สามารถวางแผนและจัดสรรทรัพยากรได้อย่างถูกต้องภายใต้งบประมาณ กำลังคนหรือเวลาที่มีจำกัด โดยอาศัยเกณฑ์มาตรฐานที่กำหนดไว้ข้างต้น ซึ่งมีขั้นตอนดำเนินการ ดังนี้
	1) พิจารณาโอกาส ความถี่ ในการเกิดเหตุการณ์ต่างๆ (Likelihood) ว่ามีโอกาส ความถี่ที่จะเกิดนั้นมากน้อยเพียงใด ตามเกณฑ์มาตรฐานที่กำหนด
	2) พิจารณาความรุนแรงของผลกระทบของความเสี่ยง (Impact) ที่มีผลต่อหน่วยงานว่ามีระดับความรุนแรง หรือมีความเสียหายเพียงใด ตามเกณฑ์มาตรฐานที่กำหนด

	3.2.3 การวิเคราะห์ความเสี่ยง
	เทศบาลตำบลร่มเมือง ได้พิจารณาโอกาสที่จะเกิดเหตุการณ์ (Likelihood) และระดับผลกระทบ (Impact) ของแต่ละปัจจัยแล้วนำผลที่ได้มาพิจารณา ความสัมพันธ์ระหว่างโอกาสที่จะเกิดความเสี่ยงและผลกระทบว่าจะเกิดความเสี่ยงในระดับใด (ระดับความเสี่ยง = โอกาสที่จะเกิดเหตุการณ์ x ผลกระทบที่จะเกิดความเสียหาย) ซึ่งจัดแบ่งเป็น 4 ระดับความเสี่ยง คือ
	1. ระดับความเสี่ยงต่ำ (Low) คะแนนระดับความเสี่ยง 1 - 2 คะแนน หมายถึง ระดับความเสี่ยงที่ยอมรับได้โดยไม่ต้องควบคุมความเสี่ยง

 13

	2. ระดับความเสี่ยงปานกลาง (Medium) คะแนนระดับความเสี่ยง 3 – 9 คะแนน หมายถึง ระดับความเสี่ยงที่ยอมรับได้ แต่ต้องมีการควบคุมเพื่อป้องกันมิให้ความเสี่ยงเพิ่ม มากขึ้นไปอยู่ในระดับที่ไม่สามารถยอมรับ
	3. ระดับความเสี่ยงสูง (High) คะแนนระดับความเสี่ยงเท่ากับ 10 – 15 คะแนน หมายถึง ระดับความเสี่ยงที่ไม่สามารถยอมรับได้ โดยต้องจัดการความเสี่ยงเพื่อให้อยู่ ในระดับที่ยอมรับได้
	4. ระดับความเสี่ยงสูงมาก (Extreme) คะแนนระดับความเสี่ยง 16 – 25 คะแนน หมายถึง ระดับความเสี่ยงที่ไม่สามารถยอมรับได้ จำเป็นต้องเร่งจัดการความเสี่ยงให้อยู่ ในระดับที่ยอมรับได้ทันที

	ประเภทความเสี่ยง
		Strategic Risk : S  	= ด้านกลยุทธ์
		Operational Risk : O 	= ด้านการดำเนินงาน
		Financial Risk : F	= ด้านการเงิน
		Compliance Risk : C	= ด้านกฎหมาย/กฎระเบียบ

		  		             แผนภูมิความเสี่ยง (Risk Profile)
	5
	5
	10
	15
	20
	25

	4
	4
	8
	12
	16
	20

	3
	3
	6
	9
	12
	15

	2
	2
	4
	6
	8
	10

	1
	1
	2
	3
	4
	5


                 			  ความรุนแรงของผลกระทบ

 		   	                                     	 สูงมาก
                          		
				   สูง	
                                                                                                             
             		 ปานกลาง   
                      			          		    ต่ำ

				      1	      2	        3	        4	         5

					      โอกาสที่จะเกิดความเสี่ยง

	การควบคุม (Control) หมายถึง นโยบายแนวทาง หรือขั้นตอนปฏิบัติต่างๆ ซึ่งกระทำเพื่อลดความเสี่ยง และทำให้การดำเนินงานบรรลุวัตถุประสงค์ มีดังนี้
	1. การควบคุมเพื่อการป้องกัน (Preventive Control) เป็นวิธีการควบคุมที่กำหนดขึ้นเพื่อป้องกันไม่ให้เกิดความเสี่ยงและข้อผิดพลาดตั้งแต่แรก เช่น การอนุมัติ การจัดโครงสร้างองค์กร การแบ่งแยกหน้าที่การควบคุมการเข้าถึงเอกสาร ข้อมูล ทรัพย์สิน เป็นต้น
	2. การควบคุมเพื่อให้ตรวจพบ (Detective Control) เป็นวิธีการควบคุมที่กำหนดขึ้นเพื่อค้นพบข้อผิดพลาดที่เกิดขึ้นแล้ว เช่น การสอบทวน การวิเคราะห์ การยืนยันยอดการตรวจนับ การรายงานข้อบกพร่อง เป็นต้น

	3. การควบคุมโดยการชี้แนะ (Directive Control) เป็นวิธีการควบคุมที่ส่งเสริมหรือกระตุ้นให้เกิดความสำเร็จตามวัตถุประสงค์ที่ต้องการ เช่น การให้รางวัล แก่ผู้มีผลงานดี การประกาศเกียรติคุณ เป็นต้น
	4. การควบคุมเพื่อการแก้ไข (Corrective Control) เป็นวิธีการควบคุมที่กำหนดขึ้นเพื่อแก้ไขข้อผิดพลาดที่เกิดขึ้นให้ถูกต้อง หรือเพื่อหาวิธีการแก้ไขไม่ให้เกิดข้อผิดพลาดซ้ำอีกในอนาคต

3.3 การจัดการความเสี่ยง
		แนวทางการบริหารจัดการความเสี่ยงมีหลายวิธี และสามารถปรับเปลี่ยนให้เหมาะสมกับสถานการณ์ ขึ้นอยู่กับดุลยพินิจของคณะกรรมการจัดทำแผนบริหารความเสี่ยง แต่ อย่างไรก็ตามแนวทางการบริหารจัดการความเสี่ยงนั้น ต้องคุ้มค่ากับการลดระดับผลกระทบของความเสี่ยงทางเลือกหรือยุทธศาสตร์ในการจัดการความเสี่ยง โดยเทศบาลตำบลร่มเมือง มีวิธีการบริหาร/จัดการความเสี่ยง 4 แนวคิดหลัก (4T’s) ซึ่งมีรายละเอียดดังต่อไปนี้

	วิธีการบริหาร/จัดการความเสี่ยง
	ศัพท์ที่นิยมใช้ทั่วไป
(กรมบัญชีกลาง)
	แนวคิด
4T

	1. การยอมรับความเสี่ยง หมายถึง การตกลงกันที่จะยอมรับ เนื่องจากไม่คุ้มค่าในการ จัดการหรือป้องกัน แต่การเลือกบริหารความเสี่ยงด้วยวิธีนี้ต้องมีการติดตามเฝ้าระวังอย่างสม่ำเสมอ
	Risk Acceptance (Accept)
	Take

	2. การลด/การควบคุมความเสี่ยง หมายถึง การปรับปรุงระบบการทำงาน หรือ ออกแบบวิธีการทำงานใหม่ เพื่อลดโอกาสที่จะเกิดความเสียหาย หรือ ลดผลกระทบที่ อาจจะเกิดขึ้นจากความเสี่ยง ให้อยู่ในระดับที่ยอมรับได้ เช่น การจัดอบรมพนักงาน การจัดทำคู่มือการปฏิบัติงาน
	Risk Reduction
(Control)
	Treat

	3. กระจายความเสี่ยง หรือ โอนความเสี่ยง หมายถึง กระจายหรือถ่ายโอนความเสี่ยงให้หน่วยงานอื่นช่วยแบ่งความรับผิดชอบไป เช่น การทำประกันภัยกับบริษัทภายนอก หรือ การจ้างบุคคลภายนอกดำเนินการแทน (Outsource)
	Risk Sharing (Transfer)
	Transfer

	4. การหลีกเลี่ยงความเสี่ยง หมายถึง การจัดการกับความเสี่ยงที่อยู่ในระดับสูงมาก และ ไม่อาจยอมรับได้ จึงตัดสินใจยกเลิกโครงการ/กิจกรรมที่จะก่อให้เกิดความเสี่ยงนั้นไป
	Risk Ad voidance
(Advoid)
	Terminate




3.4 การรายงานและติดตามผล
		หลังจากจัดทำแผนบริหารความเสี่ยงและมีการดำเนินงานตามแผนแล้ว จะต้องมีการรายงานและติดตามผลเป็นระยะ เพื่อให้เกิดความมั่นใจว่าได้มีการดำเนินงานไปอย่างถูกต้องและเหมาะสม โดยมีเป้าหมายในการติดตามผล คือ เป็นการประเมินคุณภาพและความเหมาะสมของวิธีการจัดการความเสี่ยง รวมทั้งติดตามผลการจัดการความเสี่ยงที่ได้มีการดำเนินการไปแล้วว่าบรรลุผลตามวัตถุประสงค์ของการบริหารความเสี่ยงหรือไม่ โดยหน่วยงานต้องสอบทานดูว่า วิธีการบริหารจัดการความเสี่ยงใดมีประสิทธิภาพดี ก็ให้ดำเนินการต่อไป หรือวิธีการบริหารจัดการความเสี่ยงใดควรปรับเปลี่ยน และนำผลการติดตามไปรายงานให้

ฝ่ายบริหารทราบตามแบบรายงานที่ได้กล่าวไว้ข้างต้น ทั้งนี้กระบวนการสอบทานอาจกำหนดข้อมูลที่ต้องติดตาม หรืออาจทำ Check List การติดตาม พร้อมทั้งกำหนดความถี่ในการติดตามผล โดยสามารถติดตามผลได้ใน 2 ลักษณะ คือ
	1) การติดตามผลเป็นรายครั้ง (Separate Monitoring) เป็นการติดตาม ตามรอบระยะเวลาที่กำหนด เช่น ทุก 3 เดือน 6 เดือน 9 เดือน หรือทุกสิ้นปี เป็นต้น
	2) การติดตามผลในระหว่างการปฏิบัติงาน (Ongoing Monitoring) เป็นการติดตามที่รวมอยู่ในการดำเนินงานต่างๆ ตามปกติของหน่วยงาน

3.5 การประเมินผลการบริหารความเสี่ยง
		คณะทำงานบริหารความเสี่ยง จะต้องทำสรุปรายงานผลและประเมินผลการบริหารความเสี่ยงประจำปีต่อผู้บริหารท้องถิ่น เพื่อให้มั่นใจว่าเทศบาลตำบลร่มเมือง มีการบริหารความเสี่ยงเป็นไปอย่างเหมาะสมเพียงพอ ถูกต้อง และมีประสิทธิผล มาตรการหรือกลไกการควบคุมความเสี่ยงที่ดำเนินการ สามารถลดและควบคุมความเสี่ยงที่เกิดขึ้นได้จริง และอยู่ในระดับที่ยอมรับได้ หรือต้องจัดหามาตรการหรือตัวควบคุมอื่นเพิ่มเติม เพื่อให้ความเสี่ยงที่ยังเหลืออยู่หลังมีการจัดการ อยู่ในระดับที่ยอมรับได้ และให้องค์กรมีการบริหารความเสี่ยงอย่างต่อเนื่องจนเป็นวัฒนธรรมในการดำเนินงาน

3.6 การทบทวนการบริหารความเสี่ยง
		การทบทวนแผนบริหารความเสี่ยง เป็นการทบทวนประสิทธิภาพของแนวการบริหารความเสี่ยงในทุกขั้นตอน เพื่อการปรับปรุงและพัฒนาแผนงานในการบริหารความเสี่ยงให้ทันสมัยและเหมาะสมกับการปฏิบัติงานจริงเป็นประจำทุกปี

บทที่  4
แผนบริหารจัดการความเสี่ยง

4.1 ขั้นตอนการจัดทำแผนบริหารจัดการความเสี่ยง
	1. การประเมินโอกาสและผลกระทบและระดับความเสี่ยง  ได้นำแผนพัฒนาท้องถิ่น 
(พ.ศ. 2566 - 2570) แผนดำเนินงานประจำปีงบประมาณ พ.ศ. 2566 จุดอ่อนและ/หรือ ข้อเสนอแนะจากรายงานผลการประเมินผลแผนพัฒนาท้องถิ่น และการวิเคราะห์ความเสี่ยงและปัจจัยเสี่ยงจากการประชุมคณะกรรมการบริหารความเสี่ยง ร่วมพิจารณาในที่ประชุม โดยวิเคราะห์จากปัจจัยที่ก่อให้เกิดความเสี่ยง 4 ด้าน ได้ดังนี้
			1. ความเสี่ยงด้านกลยุทธ์ (Strategic Risk)
			2. ความเสี่ยงด้านการปฏิบัติงาน (Operational Risk)
			3. ความเสี่ยงด้านการเงิน (Financial Risk)
			4. ความเสี่ยงด้านการปฏิบัติตามกฎระเบียบ (Compliance Risk)

	ซึ่งที่ประชุมคณะกรรมการบริหารความเสี่ยง ได้ดำเนินการประเมินโอกาสและผลกระทบของความเสี่ยงจัดลำดับความเสี่ยงที่ได้จากการวิเคราะห์ เพื่อประกอบการจัดทำแผนบริหารความเสี่ยง ประจำปีงบประมาณ พ.ศ. 256๖ ดังนี้
4.2 การกำหนดขั้นตอนและวัตถุประสงค์ขั้นตอน

	การกำหนดขั้นตอนและวัตถุประสงค์ขั้นตอน

	ยุทธศาสตร์
(1)
	ขั้นตอน ( กลยุทธ์ )
(2)
	วัตถุประสงค์ขั้นตอน (เป้าหมาย)
(3)

	ยุทธศาสตร์ที่ 1
การพัฒนาเศรษฐกิจมูลค่าสูงจากภาคเกษตรและท่องเที่ยวเชิงอนุรักษ์
	1.1. ส่งเสริมการประกอบอาชีพตามหลักปรัชญาเศรษฐกิจพอเพียง
1.2.การก่อสร้างและบำรุงรักษาแหล่งน้ำเพื่อการเกษตร
1.3.การส่งเสริมการท่องเที่ยวเชิงอนุรักษ์
	1.1.1 การส่งเสริมอาชีพทางการเกษตร
1.2.1 พัฒนาแหล่งน้ำเพื่อใช้ทางการเกษตร
1.3.1.พัฒนาแหล่งท่องเที่ยวภายในตำบล แหล่งท่องเที่ยวทางธรรมชาติ แหล่งท่องเที่ยวทางการเกษตร แหล่งท่องเที่ยวทางวัฒนธรรมประเพณีและวิถีชีวิตของคนในชุมชน

	การกำหนดขั้นตอนและวัตถุประสงค์ขั้นตอน

	ยุทธศาสตร์
(1)
	ขั้นตอน ( กลยุทธ์ )
(2)
	วัตถุประสงค์ขั้นตอน (เป้าหมาย)
(3)

	ยุทธศาสตร์ที่ 2
การพัฒนาโครงสร้างพื้นฐานและระบบ   โลจิสติกส์

ยุทธศาสตร์ที่ 3
การพัฒนาคนและสังคมให้มีคุณภาพ









ยุทธศาสตร์ที่ 4
การบริหารจัดการทรัพยากรธรรมชาติและสิ่งแวดล้อม










	2.1.พัฒนาระบบโครงสร้างพื้นฐานด้านคมนาคมและสาธารณูปโภค

2.2 สนับสนุนการจัดทำและปรับปรุงผังเมือง

3.1 การสร้างสังคมแห่งการศึกษา การเรียนรู้ตลอดชีวิต พัฒนาคนให้มีความรู้คู่คุณธรรม
3.2 การอนุรักษ์ สืบทอดประเพณีวัฒนธรรมที่ดีงามและพัฒนาภูมิปัญญาให้เกิดประโยชน์ต่อการพัฒนาเศรษฐกิจและสังคม 
3.3 การเสริมสร้างสุขภาวะของประชาชนอย่างครบวงจรและมีคุณภาพมาตรฐาน 
3.4 การส่งเสริมและสงเคราะห์แก่เด็ก สตรี เยาวชน คนชรา คนพิการและผู้ด้อยโอกาส
3.5 การเสริมสร้างความมั่นคงของชีวิตและทรัพย์สิน  

4.1 การอนุรักษ์พัฒนาและฟื้นฟูทรัพยากรธรรมชาติ
4.2 การบริหารจัดการน้ำอย่างเป็นระบบ
4.3 การควบคุมมลพิษจากขยะ น้ำเสีย ฝุ่นละออง ก๊าช กลิ่นและเสียง





	2.1.1 การสร้างโครงการพื้นฐาน ถนน ไฟฟ้า ประปาและสิ่งอำนวยความสะดวก 
2.2.1 ปรับปรุงผังเมืองรวม

3.1.1 ส่งเสริมการศึกษาเด็กปฐมวัย นักเรียน และประชาชนทั่วไป
3.2.1 อนุรักษ์วัฒนธรรมและภูมิปัญญาท้องถิ่น

3.3.1 ส่งเสริมการออกกำลังกายและเล่นกีฬา ตรวจสุขภาพประจำปี
3.4.1 สงเคราะห์เด็กเยาวชน คนชรา คนพิการและผู้ป่วยเอดส์ 
3.5.1 สร้างความปลอดภัยในชีวิตและทรัพย์สิน

4.1.1 อนุรักษ์ทรัพยากรธรรมชาติ
และสิ่งแวดล้อมในชุมชน
4.2.1 การตรวจสอบคุณภาพน้ำ
4.3.1 การจัดการขยะภายในตำบล

	การกำหนดขั้นตอนและวัตถุประสงค์ขั้นตอน

	ยุทธศาสตร์
(1)
	ขั้นตอน ( กลยุทธ์ )
(2)
	วัตถุประสงค์ขั้นตอน (เป้าหมาย)
(3)

	ยุทธศาสตร์ที่ 5
ส่งเสริมการบริหารกิจการบ้านเมืองที่ดี














	5.1. การเพิ่มประสิทธิภาพการบริหารงานของท้องถิ่น
5.2 การเสริมสร้างธรรมาภิบาลในองค์กรและชุมชน 
5.3 เสริมสร้างความเข้มแข็งกระบวนการมีส่วนร่วมของประชาชนตามระบอบประชาธิปไตย 













	5.1.1 พัฒนาศักยภาพบุคลากร ให้เกิดกระบวนการเรียนรู้ต่อเนื่อง 
5.2.1 เพิ่มประสิทธิภาพการบริหารงานตามหลักธรรมาภิบาล
5.3.1 ส่งเสริมการมีส่วนร่วมของประชาชนในท้องถิ่น




























                                                                                                                                                                                              แบบ RM-1
																	      ปีงบประมาณ 2566
เทศบาลตำบลร่มเมือง
ตารางแสดงการวิเคราะห์ ประเมิน และจัดลำดับความเสี่ยง
ณ วันที่  16 มีนาคม  2566
ยุทธศาสตร์ที่ :5 ส่งเสริมการบริหารกิจการบ้านเมืองที่ดี
โครงการ/กิจกรรม :การจัดทำแผนพัฒนาท้องถิ่น การจัดทำงบประมาณรายจ่าย
วัตถุประสงค์เพื่อ : เพื่อให้การจัดทำแผนพัฒนาท้องถิ่นตรงกับความต้องการของประชาชนและการตั้งงบประมาณรายจ่ายในปีงบประมาณ
เป้าหมาย/ตัวชี้วัด :จำนวนโครงการ/กิจกรรมที่ได้ดำเนินการตามงบประมาณรายจ่ายประจำปี
ส่วนงานย่อยที่รับผิดชอบ : สำนักปลัดเทศบาล
	กระบวนการปฏิบัติงาน โครงการ/กิจกรรม

	เป้าหมาย/ตัวชี้วัด
	ปัจจัยเสี่ยง
	สาเหตุของความเสี่ยง
	ประเภทของความเสี่ยง
	การประเมินความเสี่ยง

	
	
	
	
	
	โอกาส
	ผลกระทบ
	ระดับความเสี่ยง
	จัดลำดับความเสี่ยง

	การจัดทำเทศบัญญัติมีความผิดพลาด
	เทศบัญญัติมีความสมบูรณ์สอดคล้องกับแผนพัฒนาท้องถิ่นและสามารถนำไปใช้ประกอบการเบิกจ่ายงบประมาณ
	บุคลากรขาดความรู้ความชำนาญในการปฏิบัติงาน

	การขาดการตรวจสอบความถูกต้องก่อนจัดทำ 

F

3

4


	สูง

สูง

 แบบ RM-1
																	     ปีงบประมาณ 2566
เทศบาลตำบลร่มเมือง
ตารางแสดงการวิเคราะห์ ประเมิน และจัดลำดับความเสี่ยง
ณ วันที่  16 มีนาคม  2566
[bookmark: _Hlk133584198]ยุทธศาสตร์ที่ :5 ส่งเสริมการบริหารกิจการบ้านเมืองที่ดี
โครงการ/กิจกรรม :การจัดทำแผนพัฒนาท้องถิ่น การจัดทำงบประมาณรายจ่าย
วัตถุประสงค์เพื่อ : เพื่อให้การจัดทำแผนพัฒนาท้องถิ่นตรงกับความต้องการของประชาชนและการตั้งงบประมาณรายจ่ายในปีงบประมาณ
เป้าหมาย/ตัวชี้วัด :จำนวนโครงการ/กิจกรรมที่ได้ดำเนินการตามงบประมาณรายจ่ายประจำปี
ส่วนงานย่อยที่รับผิดชอบ : สำนักปลัดเทศบาล
	กระบวนการปฏิบัติงาน โครงการ/กิจกรรม

	เป้าหมาย/ตัวชี้วัด
	ปัจจัยเสี่ยง
	สาเหตุของความเสี่ยง
	ประเภทของความเสี่ยง
	การประเมินความเสี่ยง

	
	
	
	
	
	โอกาส
	ผลกระทบ
	ระดับความเสี่ยง
	จัดลำดับความเสี่ยง

	การจัดทำแผนพัฒนาท้องถิ่น
	แผนพัฒนาท้องถิ่น       มีความสมบูรณ์และสามารถนำไปใช้การพัฒนาท้องถิ่นได้อย่างมีประสิทธิภาพ
	1.บุคลากรขาดความรู้ความชำนาญในการปฏิบัติงาน
2.แผนพัฒนาท้องถิ่นไม่สมบูรณ์และดำเนินการไม่เป็นไปตามระเบียบ
	การขาดการตรวจสอบความถูกต้องก่อนจัดทำ
	0


c

4




	สูง


สูง

  แบบ RM-1
										    						                 ปีงบประมาณ 2566
เทศบาลตำบลร่มเมือง
ตารางแสดงการวิเคราะห์ ประเมิน และจัดลำดับความเสี่ยง
ณ วันที่  16 มีนาคม  2566
ยุทธศาสตร์ที่ :5 ส่งเสริมการบริหารกิจการบ้านเมืองที่ดี
โครงการ/กิจกรรม :การจัดเก็บรายได้ภาษีอากรและค่าธรรมเนียมใบอนุญาต
วัตถุประสงค์เพื่อ : เพื่อให้การจัดเก็บรายได้ภาษีอากรและค่าธรรมเนียมถูกต้องเป็นธรรม
เป้าหมาย/ตัวชี้วัด :จำนวนรายการที่ได้จัดเก็บภาษีและค่าธรรมเนียม
ส่วนงานย่อยที่รับผิดชอบ : กองคลัง เทศบาลตำบลร่มเมือง
	กระบวนการปฏิบัติงาน โครงการ/กิจกรรม

	เป้าหมาย/ตัวชี้วัด
	ปัจจัยเสี่ยง
	สาเหตุของความเสี่ยง
	ประเภทของความเสี่ยง
	การประเมินความเสี่ยง

	
	
	
	
	
	โอกาส
	ผลกระทบ
	ระดับความเสี่ยง
	จัดลำดับความเสี่ยง

	การจัดเก็บรายได้ภาษีอากรและค่าธรรมเนียมใบอนุญาต
	1. จัดเก็บภาษีที่ดินและสิ่งปลูกสร้างครบถ้วนถูกต้องและเป็นธรรม
2. จัดเก็บภาษีป้าย ถูกต้อง ครบถ้วนและเป็นธรรม
3. จัดเก็บค่าธรรมเนียมและใบอนุญาตได้ถูกต้องครบถ้วน
	1. ด้านระเบียบกฎหมาย



2. บุคลากรด้านการจัดทำแผนที่ภาษีและทะเบียนทรัพย์สิน



3. แผนที่ภาษีและทะเบียนทรัพย์สินยังไม่สมบูรณ์
	1. มีหนังสือสั่งการเกี่ยวกับแนวทางการปฏิบัติ หรือข้อหารือการจัดเก็บภาษีตลอดทั้งปี
1. การได้มาของบุคลากรที่ไม่สามารถปฏิบัติหน้าที่และรับผิดชอบงานด้านจัดทำภาษีแผนที่ภาษีและทะเบียนทรัพย์สิน
1. ขาดข้อมูลที่ดินที่เป็นดินสงวนทุ่งเลี้ยงสัตว์ (น.ส.ล.)
	L




O





O
	สูง




สูง





น้อย
	ปานกลาง




สูง





น้อย
	น้อย




ปานกลาง





น้อย

   แบบ RM-1
																	     ปีงบประมาณ 2566
เทศบาลตำบลร่มเมือง
ตารางแสดงการวิเคราะห์ ประเมิน และจัดลำดับความเสี่ยง
ณ วันที่ 16 มีนาคม  2566
ยุทธศาสตร์ที่ : 5 ส่งเสริมการบริหารกิจการบ้านเมืองที่ดี
โครงการ/กิจกรรม : กระบวนการดำเนินการจัดซื้อจัดจ้างของหน่วยงาน 
วัตถุประสงค์ เพื่อ : เพื่อให้การจัดซื้อจัดจ้างได้ทันตามกำหนดการใช้พัสดุ ตามแผนการจัดหาพัสดุของหน่วยงาน
เป้าหมาย/ตัวชี้วัด :จำนวนรายการการจัดซื้อจัดจ้างตามแผนการจัดหาพัสดุ
ส่วนงานย่อยที่รับผิดชอบ : กองคลัง เทศบาลตำบลร่มเมือง 
	กระบวนการปฏิบัติงาน โครงการ/กิจกรรม

	เป้าหมาย/ตัวชี้วัด
	ปัจจัยเสี่ยง
	สาเหตุของความเสี่ยง
	ประเภทของความเสี่ยง
	การประเมินความเสี่ยง

	
	
	
	
	
	โอกาส
	ผลกระทบ
	ระดับความเสี่ยง
	จัดลำดับความเสี่ยง

	กระบวนการดำเนินการจัดซื้อจัดจ้างของหน่วยงาน
	1. จัดซื้อจัดจ้างได้ทันตามกำหนดการใช้พัสดุ
2. จัดซื้อจัดจ้างเป็นไปตามแผนการจัดหาพัสดุของหน่วยงาน

	1. ดำเนินการจัดซื้อจัดจ้างไม่ทันกำหนดระยะเวลา







	1. รายงานขอซื้อขอจ้างของหน่วยงานเจ้าของงบประมาณ มีความผิดพลาดในสาระสำคัญต้องส่งแก้ไข
2. ขาดการตรวจสอบความถูกต้องจากผู้บังคับบัญชาชั้นต้น
3. ขาดบุคลากรซึ่งเป็นข้าราชการด้านพัสดุ

O
	น้อย





น้อย


สูง
	ปานกลาง





น้อย


สูง
	ปานกลาง





ปานกลาง


สูง

9

  แบบ RM-1
																                 ปีงบประมาณ 25๖๖
เทศบาลตำบลร่มเมือง
ตารางแสดงการวิเคราะห์ ประเมิน และจัดลำดับความเสี่ยง
ณ วันที่  16  มีนาคม  2566
ยุทธศาสตร์ที่ : 5 ส่งเสริมการบริหารกิจการบ้านเมืองที่ดี
โครงการ/กิจกรรม : กระบวนการดำเนินการจัดซื้อจัดจ้างของหน่วยงาน 
วัตถุประสงค์ เพื่อ : เพื่อให้การจัดซื้อจัดจ้างได้ทันตามกำหนดการใช้พัสดุ ตามแผนการจัดหาพัสดุของหน่วยงาน
เป้าหมาย/ตัวชี้วัด :จำนวนรายการการจัดซื้อจัดจ้างตามแผนการจัดหาพัสดุ
ส่วนงานย่อยที่รับผิดชอบ : กองคลัง เทศบาลตำบลร่มเมือง 
	กระบวนการปฏิบัติงาน โครงการ/กิจกรรม

	เป้าหมาย/ตัวชี้วัด
	ปัจจัยเสี่ยง
	สาเหตุของความเสี่ยง
	ประเภทของความเสี่ยง
	การประเมินความเสี่ยง

	
	
	
	
	
	โอกาส
	ผลกระทบ
	ระดับความเสี่ยง
	จัดลำดับความเสี่ยง

	กระบวนการดำเนินการจัดซื้อจัดจ้างของหน่วยงาน
	1. จัดซื้อจัดจ้างได้ทันตามกำหนดการใช้พัสดุ
2. จัดซื้อจัดจ้างเป็นไปตามแผนการจัดหาพัสดุของหน่วยงาน

	2. แผนการจัดหาพัสดุของหน่วยงาน



3. นโยบายผู้บริหารและคณะผู้บริหาร
	1. ไม่มีแผนการดำเนินงานหรือแผนจัดหาพัสดุของหน่วยงานเจ้าของงบประมาณ
1. เจ้าของงบประมาณผู้รับนโยบายมิได้นำมาวิเคราะห์และวางแผนการดำเนินงานทำให้งานเกิดความซ้ำซ้อน

แบบ RM-1
																	     ปีงบประมาณ 2566
เทศบาลตำบลร่มเมือง
ตารางแสดงการวิเคราะห์ ประเมิน และจัดลำดับความเสี่ยง
ณ วันที่  16 มีนาคม  2566
ยุทธศาสตร์ที่ : 2 การพัฒนาโครงสร้างพื้นฐานและระบบโลจิสติกส์
โครงการ/กิจกรรม :การดูแลรักษาทรัพย์สินทางราชการ
วัตถุประสงค์ เพื่อ : เพื่อการดูแลรักษาทรัพย์สินของทางราชการและควบคุมการใช้จ่ายวัสดุอย่างเป็นระบบ
เป้าหมาย/ตัวชี้วัด : จำนวนครุภัณฑ์และวัสดุของกองช่าง
ส่วนงานย่อยที่รับผิดชอบ : กองช่าง
	กระบวนการปฏิบัติงาน โครงการ/กิจกรรม

	เป้าหมาย/ตัวชี้วัด
	ปัจจัยเสี่ยง
	สาเหตุของความเสี่ยง
	ประเภทของความเสี่ยง
	การประเมินความเสี่ยง

	
	
	
	
	
	โอกาส
	ผลกระทบ
	ระดับความเสี่ยง
	จัดลำดับความเสี่ยง

	1.การดูแลรักษาทรัพย์สินทางราชการ


2.การควบคุมวัสดุประปา






	1.ทรัพย์สินทางราชการไม่เกิดการสูญหาย


2.วัสดุประปามีพร้อมเพียงพอต่อการใช้งาน
ทะเบียนคุมการเบิกจ่ายวัสดุประปาเป็นปัจจุบัน
	1.ทรัพย์สินเกิดการสูญหาย


2.ทะเบียนคุมวัสดุประปาไม่เป็นปัจจุบัน
	อยู่ห่างจากชุมชน
จาการดูแลของเจ้าที่ประปา

การบริการจัดการไม่มีการควบคุมภายใน เจ้าหน้าที่ไม่เบิกจ่ายและทำทะเบียนคุมวัสดุประปาให้เป็นปัจจุบัน 

[bookmark: _GoBack]แบบ RM-1
																	     ปีงบประมาณ 2566
เทศบาลตำบลร่มเมือง
ตารางแสดงการวิเคราะห์ ประเมิน และจัดลำดับความเสี่ยง
ณ วันที่  16 มีนาคม  2566
ยุทธศาสตร์ที่ : 3 การพัฒนาคนและสังคมที่มีคุณภาพ
โครงการ/กิจกรรม : โครงการสนับสนุนค่าใช้จ่ายในการบริหารสถานศึกษา
วัตถุประสงค์ เพื่อ : เพื่อจ่ายเป็นค่าจัดการเรียนการสอน(รายหัว) ค่าอาหารกลางวัน ค่าหนังสือเรียน ค่าเครื่องแบบนักเรียน ค่ากิจกรรมพัฒนาผู้เรียน และค่าอุปกรณ์การเรียนให้แก่นักเรียนศูนย์พัฒนาเด็กเล็กบ้านนาโอ่
เป้าหมาย/ตัวชี้วัด : นักเรียนศูนย์พัฒนาเด็กเล็กบ้านนาโอ่
ส่วนงานย่อยที่รับผิดชอบ : กองการศึกษา เทศบาลตำบลร่มเมือง
	กระบวนการปฏิบัติงาน โครงการ/กิจกรรม

	เป้าหมาย/ตัวชี้วัด
	ปัจจัยเสี่ยง
	สาเหตุของความเสี่ยง
	ประเภทของความเสี่ยง
	การประเมินความเสี่ยง

	
	
	
	
	
	โอกาส
	ผลกระทบ
	ระดับความเสี่ยง
	จัดลำดับความเสี่ยง

	โครงการสนับสนุนค่าใช้จ่ายในการบริหารสถานศึกษา





	- เพื่อจ่ายเป็นค่าจัดการเรียน การสอน (รายหัว) และค่าอาหารกลางวันให้แก่นักเรียนศูนย์พัฒนาเด็กเล็กบ้านนาโอ่
- เพื่อจ่ายเป็นค่าหนังสือเรียน ค่าเครื่องแบบนักเรียน ค่ากิจกรรมพัฒนาผู้เรียน และค่าอุปกรณ์การเรียน สำหรับเด็กอายุ 3-5 ปี


	- การจัดสรรงบประมาณ
- เจ้าหน้าที่    ผู้ปฏิบัติด้านการเงินและพัสดุ
	- ความล่าช้าของการ จัดสรรงบประมาณ
- เจ้าหน้าที่ผู้ปฏิบัติด้านการเงินและพัสดุไม่มีวุฒิการศึกษาทางด้านการเงินและบัญชี
	- ด้านการเงิน
- ด้านการปฏิบัติงาน
	สูง
	มาก
	4
	4


































1.ระบุความเสี่ยง


2.ประเมินความเสี่ยง


3. จัดการ
ความเสี่ยง


4. รายงานและติดตามผล


5.ประเมินผลการบริหารความเสี่ยง


6.ทบทวนการบริหารความเสี่ยง

